Ministru kabineta noteikumu

„Grozījumi Ministru kabineta 2005.gada 23.augusta noteikumos Nr.618 „Centrālās statistikas pārvaldes maksas pakalpojumu cenrādis””

projekta sākotnējās (ex-ante) ietekmes novērtējuma ziņojums

*(anotācija)*

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | 1. *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.1.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1. pielikuma J2.2.1 pasākums.
2. Pievienotās vērtības nodokļa likuma 41.panta pirmā daļa.
 |
|  2. |  Pašreizējā situācija un problēmas | 1. Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams izstrādāt grozījumus Ministru kabineta 2005.gada 23.augusta noteikumos Nr.618 „Centrālās statistikas pārvaldes maksas pakalpojumu cenrādis” (turpmāk-MK noteikumi Nr.618), aizstājot tajā latus ar *euro*.
2. Līdz ar pāreju uz *euro* ir nepieciešams maksas pakalpojumu cenrādī mainīt pievienotās vērtības nodokļa standarta likmi uz 21 procentu saskaņā ar Pievienotās vērtības nodokļa likuma 41.panta pirmās daļas pirmo apakšpunktu. Līdz tam Ministru kabinets bija lēmis, ka atbilstīgus grozījumus attiecībā uz pievienotās vērtības nodokļa standarta likmi izstrādā un virza tikai vienlaicīgi ar citiem būtiskiem cenrāža grozījumiem un Valsts sekretāru 2013.gada 9.maija sanāksmē (protokols Nr.18, 12.§ tika nolemts, ka papildus grozījumiem, kas saistīti ar *euro* ieviešanu, iekļaut arī pievienotās vērtības nodokļa likmes aktualizāciju.
3. Ņemot vērā, ka Centrālā statistikas pārvalde (turpmāk-Pārvalde) plāno sniegt datu lietotājiem jaunus maksas pakalpojumus saistībā ar konfidenciālu statistisko datu izmantošanu zinātniskiem un pētnieciskiem mērķiem, Pārvaldes maksas pakalpojumu cenrādi nepieciešams papildināt ar jauniem maksas pakalpojumu veidiem, kas saistīti ar attālinātās piekļuves sistēmās konfidenciāliem datiem izmantošanu (1.pielikuma 6.punkts).
4. MK noteikumi Nr.618 tiek papildināti ar jaunu punktu, kas nosaka, ka par Pārvaldes pakalpojumiem var norēķināties arī skaidrā naudā, ņemot vērā, ka tas ir lietderīgi, jo ļoti bieži maksājuma summa nesastāda vairāk kā Ls 0.20 bez PVN (piemēram, kopēšanas pakalpojumi). Šis papildinājums atbilst Ministru kabineta 2010.gada 12.oktobra noteikumu Nr.972 „Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu” (turpmāk-MK noteikumi Nr.972) 4.punktā noteiktajam. Ņemot vērā to, ka tiesību praksē (citu valsts institūciju maksas pakalpojumu cenrāžos) attiecībā uz samaksas kārtību maksas pakalpojumu cenrāžos tiek minēti visi MK noteikumu Nr.972 minētie norēķinu veidi, tad arī šajā noteikumu projektā tiek ievērota kopīgā prakse.
 |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | 1. Šā projekta mērķis ir pielāgot Ministru kabineta 2005.gada 23.augusta noteikumus Nr.618 „Centrālās statistikas pārvaldes sniegto maksas pakalpojumu cenrādis” *euro* ieviešanai, t.i., konvertēt Centrālās statistikas pārvaldes maksas pakalpojumu cenas no latiem uz *euro* atbilstoši *Euro* ieviešanas kārtības likuma 6.pantā atrunātajam principam, kas balstīts uz Eiropas Savienības Padomes noteikto valūtas maiņas kursu un matemātiskās noapaļošanas principiem. Cena *euro* ir aprēķināta dalot cenu latos ar Eiropas Savienības Padomes noteikto valūtas maiņas kursu, to noapaļojot un no iegūtās cenas aprēķinot PVN summu un cenu ar PVN. Gadījumā, ja noapaļošanas rezultātā grozītajā tiesību normā cena ar PVN pārsniedz sākotnējā normatīvajā aktā norādīto cenu latos ar PVN, kas konvertēta *euro* atbilstoši Euro ieviešanas kārtības likuma 6.pantā atrunātajam principam un Eiropas Savienības Padomes noteiktajam valūtas maiņas kursam cena bez PVN samazināta par vienu *euro centu.* Grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu.
2. Līdz ar pāreju uz *euro* maksas pakalpojumu cenrādī tiks aktualizēta pievienotās vērtības nodokļa standarta likmi, jo Pievienotās vērtības nodokļa likums (41.panta pirmās daļas pirmo apakšpunkts), nosaka, ka pievienotās vērtības nodokļa standarta likme ir 21 procents.
3. Cenrādis tiek papildināts ar jaunu maksas pakalpojuma izcenojumu, kā arī tiek noteikta kārtība, kādā var norēķināties par Pārvaldes sniegtajiem maksas pakalpojumiem.
 |
|  5. |  Projekta izstrādē iesaistītās institūcijas |  Projekts šo jomu neskar.  |
|  6. |  Iemesli, kādēļ netika nodrošināta sabiedrības līdzdalība |  Sabiedrības līdzdalība netika nodrošināta, jo noteikumu projekts ir tehnisks projekts, ka paredz tikai maksas pakalpojumu cenu konvertāciju no latiem uz *euro*, precizē spēkā esošo pievienotās vērtības nodokļa standarta likmi, iekļauj jaunu maksas pakalpojuma izcenojumu un nosaka tiesības norēķināties par maksas pakalpojumiem skaidrā naudā. Projekts nemaina pastāvošo tiesisko regulējumu pēc būtības. |
|  7. |  Cita informācija |  Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim.  |

*Anotācijas II, IV - VI sadaļa – projekts šīs jomas neskar.*

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2013. gads, Ls** | Turpmākie trīs gadi (tūkst.euro) |
| **2014.g.** | **2015.g.** | **2016.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 6943816 | 775 | 1.2 | 1.2 | 1.2 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 6943816 | 775 | 1.2 | 1.2 | 1.2 |
| 1.2. valsts speciālais budžets |  | 0 | 0 | 0 | 0 |
| 1.3. pašvaldību budžets |  | 0 | 0 | 0 | 0 |
| 2. Budžeta izdevumi: | 6943816 | 775 | 1.2 | 1.2 | 1.2 |
| 2.1. valsts pamatbudžets | 6943816 | 775 | 1.2 | 1.2 | 1.2 |
| 2.2. valsts speciālais budžets |  | 0 | 0 | 0 | 0 |
| 2.3. pašvaldību budžets |  | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |  | 0 | 0 | 0 | 0 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Pakalpojuma attālinātās piekļuves sistēmas izmantotāji būs pētnieki, kuri veiks CSP savākto individuālo datu analīzi un sagatavos analīzes. Šobrīd ir identificēts, ka pakalpojumu izmantos pētnieki veicot tautas skaitīšanas datu padziļinātu analīzi un vairāki no tiem jau ir izrādījuši interesi par potenciālā pakalpojuma izmantošanu.Jauno maksas pakalpojumu, kas saistīti ar attālinātās piekļuves izmantošanu izcenojuma aprēķins pievienots anotācijas 1.pielikumā. Informācija par Centrālās statistikas pārvaldes sniegto maksas pakalpojumu cenu latos pārrēķinu uz *euro* pievienota anotācijas 2.pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas |  Noteikumu projekta izpildi nodrošinās Centrālā statistikas pārvalde. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija |  Nav |

Ekonomikas ministrs D.Pavļuts

Vīzē: Valsts sekretārs J. Pūce

06.09.2013. 12:27

1097, Začeste, 67366897, ieva.zaceste@csb.gov.lv